દેશના બજારોમાં નોટો રદ થતાં જ જેવી રીતે મંદી દેખાવા લાગી છે તેવી જ રીતે આંતરરાષ્ટ્રીય વેપારમાં પણ મંદી જરૂર દેખાશે પરંતુ તે થોડો સમય પૂરતી જ હશે. જેવું નવું નાણું ફરી બજારમાં ફરવા લાગશે કે તરત જ ઇકોનોમી આગળ વધશે. સરકારે રૂ.૫૦૦ અને એક હજારની નોટ રદ કરવાનો લીધેલો નિર્ણય દેશનાં અર્થતંત્ર અને મધ્યમવર્ગીય લોકો માટે ઘણો સારો છે.” સરકારને આ પગલું ભલે દેશહિતમાં જરૂરી લાગતું હોય, પણ આ જાહેરાતથી દેશનો સામાન્ય માણસ કે જેને આવી ટેક્નિકલ બાબત સાથે કોઈ લેવાદેવા નથી તેની પરેશાનીમાં ઓર વધારો થયો છે.